Klauseikių kadagys
56°17′25″š. pl. 21°44′57″r. ilg.﻿ / ﻿56.290287°š. pl. 21.749127°r. ilg.﻿ / 56.290287; 21.749127 Klauseikių kadagys – paprastasis kadagys (Juniperus communis L.), Skuodo rajono savivaldybės saugomas botaninis gamtos paveldo objektas. Auga Aleksandrijos seniūnijoje, Klauseikių kaime, šalia kelio  3715  Gėsalai–Klauseikiai , 0,5 km į šiaurę (link Gėsalų) nuo kelio  170  Mažeikiai–Skuodas , maždaug pusiaukelėje tarp Skuodo ir Ylakių. Kadagys auga atviroje vietovėje, gerai matomas. Anksčiau šalia buvo Buivydo sodyba, kurią nukėlė melioruojant laukus. Medis pakrypęs ir prilaikomas įtemptų metalinių lynų bei medinės atramos, aptvertas, pažymėtas informacine lentele. Klauseikių kadagys paskelbtas rajoninės reikšmės saugomu medžiu 1985 m. Krūmedžio aukštis 5,50 m, kamieno apimtis 1,3 metro aukštyje 1,05 m.